Honda F1

Honda (Honda F1) – buvusi Formulės 1 japonų komanda, įkurta automobilių gamintojo Honda. Ji 1964–1968 laikotarpyje dalyvavo F1 čempionatuose. Vėliau pasitraukė, o 2006 nupirkusi BAR sugrįžo į Formulę 1. Po 2008 m. sezono susidūrusi su finansiniais sunkumais ji nutarė pasitraukti iš čempionato. Naujame sezone komandą perpirko buvęs vadovas Rossas Brawnas ir ekipą pervadino Brawn GP.

2015 m. Formulės 1 sezone Honda kompanija sugrįžo į Formulę 1 kaip variklių tiekėja – juos naudos McLaren ekipa.

Istorija

1964–1968 

1964 m. kaip komanda debiutavo F1 čempionate Vokietijos GP. Dalyvavo tik 3 Grand Prix: Vokietijos, Italijos ir JAV. Komandai atstovavo tik vienas automobilis – Honda RA271.

1965 m. komandos bazė persikėlė iš Japonijos į Europą. Pradžioje čempionate lenktyniauja vienas, o jam įpusėjus ir antras bolidas. Pirmuosius taškus iškovojo Spa trasoje (Belgija). o pirmąją pergalę Hermanos Rodrigues trasoje (Meksika). Laimėjo Honda bolidą vairavęs anglas Richie Ginther.
Pasikeitus FIA taisyklėms, kai 1967 m. komandos turėjo naudoti naujus 3 l variklius, 1966 m. Honda dalyvavo tik 3 Grand Prix. Geriausia vieta tais metais – 4 (Hermanos Rodrigues trasa (Meksika).

1967 m. anglų pilotas John Surtees sugražina komandą į laimėtojų gretas. Jis užlipa ant pakylos (laimėjo 3 ietą) Kyalami trasoje (PAR GP, Pietų Afrikos Respublika). Vėliau tas pats pilotas su nauju Honda RA300 Italijos GP. Tais metais komanda užėmė 4 vietą Konstruktorių įskaitoe.
1968 m. John Surtees laimi Prancūzijos ir JAV GP. Taip pat jis iškovojo pirmąją Pole pozicija Italijos GP metu.
Po Jo Schlesser žūties Honda komanda pasitraukė iš Formulės 1.

Nuo sugrįžimo 2006 iki 2009 

Honda (gamintojas) – pastovus variklių tiekėjas F1 komandoms (British American Racing, McLaren, Williams). Po sėkmingo darbo variklių gamybos ir tobulinimo srityje nusprendė grįžti į Formulę 1 ir kaip komanda. Nusipirko British American Racing komandą ir nuo 2006 m. dalyvauja F1 čempionatuose.

2006 m. komandos pilotai R. Barrichello ir J. Button sugeba pelnyti vieną pergalę, dar du podiumus ir sezoną baigia su 86 taškais – to užtenka bendroje įskaitoje būti 4-tai.

Po tokio puikaus debiuto komanda to paties tikisi ir 2007 m., tačiau sezonas nesusiklosto, kaip tikėtasi. Per visą sezoną J. Buttonas sugeba finišuoti tik tris kartus taškuose, iš viso surinkdamas komandai 6. Galutinėje įskaitoje Honda lieka 8-ta.

2008 m. sezone komandai atstovavo Jensonas Buttonas ir Rubensas Barrichello. Prie komandos vairo atsistojo iš Ferrari atėjęs Rossas Brownas. Komandos pilotu bandytoju paskirtas Alexanderis Wurzas. 2008 sausio 29 d. komanda į trasą išleido savo naująjį bolidą RA108.

2008 m. sezono ketvirtame GP Ispanijoje J. Button’as atidarė komandos taškų sąskaitą, finišuodamas šeštas. Tačiau be vienintelio finišo ant podiumo Didžiojoje Britanijoje ekipa pasigirti šiame sezone niekuo negali. Galutinėje įskaitoje surinkusi 14 taškus ji liko 9 vietoje.

Po itin nesėkmingo paskutinio sezono prie ekipos vairo stojus R. Brawnui, ekipa tikėjosi rezultatų gėrėjimų. Pats komandos vadovas pergales žada 2009 m. Deja, rezultatų pagerėjimo nebuvo sulaukta ir komandai grėsė uždarymas, bet 2009 m. komanda perpirko R. Brawnas. Komanda buvo pervadinta į Brawn GP.

2008 m. sezono rezultatai 
(paryškintos pole pozicijos)

Šaltiniai 

Formulės 1 komandos
Japonijos sportas